O descoperire emoționantă a fost făcută într-o pădure. A fost postată pe rețelele de socializare, iar cei care au văzut despre ce este vorba s-au mirat și au vărsat lacrimi. Au fost impresionați și de mesajul pe care l-au citit.
Sunt momente când în mod neașteptat descoperim lucruri care ne lasă fără cuvinte. Ba chiar ne devin o lecție de viață și o sursă de inspirație. Cum ai reacționa, de exemplu, dacă într-o zi ai descoperi mormântul unui câine, într-o pădure?
I s-a întâmplat o situație similară unui utilizator al aplicației Reddit. Acesta făcea o simplă plimbare prin pădure, pentru a respira aer curat, și din senin a dat peste locul de veci al unui patruped. S-a emoționat de ceea ce a găsit, dar mai ales de mesajul de pe piatra funerară.
Mormântul era din secolul al XIX-lea, mai exact din 1804, semn că proprietarul a ținut să nu-și arunce bunul prieten la întâmplare, așa cum procedează alți stăpâni, ci să-i ofere un loc unde să se odihnească în pace, relatează The Sun.
Pe piatra funerară a mormântului, proprietarul a lăsat câteva cuvinte de recunoștință pentru câinele său. I-a mulțumit pentru loialitatea de care a dat dovadă cât timp a fost în viață și a promis că nu-l va uita niciodată.
”Rămas bun, săracule Tiny. Te voi plânge. Ce viitor mai poate fi, dacă tu nu vei fi lângă mine. M-am atașat de tine”, apare notat pe mormântul câinelui, mesajul fiind unul într-o engleză veche. Cu toate acestea, utilizatorii de Reddit l-au înțeles și au mărturisit că au început să plângă.
”Este atât de dulce!”/”Atât de drăguț. Mi-a rupt inima în bucăți”/”M-a făcut să plâng”/”A fost pus acolo cu dragoste. Să nu fie săpat mormântul vreodată pentru studii arheologice”/”Locul poate a fost cândva favorizat de patruped”, sunt o parte dintre reacții.
În România, există doar câteva cimitire pentru înmormântarea animalelor. Acestea sunt private. Mai există și posibilitatea incinerării, iar costurile pentru un astfel de serviciu pornesc de la 250 de lei. Pentru a lua acasă cenușa tariful începe de la 400 de lei.
Totuși, în Cluj-Napoca se ia în calcul construirea unui cimitir public pentru animalele de companie care mor. Asta pentru a veni în ajutorul stăpânilor care îi îngroapă în curți sau în diferite locuri din natură, precum pădurile. Clujenii privesc cu ochi buni intenția autorităților locale.
”Animanul de companie devine un membru al familiei impactul și nevoile emoționale atunci când îl pierzi este că și cu ai pierde un membru al familiei. De aici și necesitatea de a găși un loc în care să știi că poți să te întorci, să ți l amintești si să-l comemorezi”, a precizat pentru Observator Stanca Trâmbițaș, iubitoare de animale.